
Evelyn V Vever-Uroes 


U 
PROME MINISTER 


PROME MINISTER : SORPRENDI CU ACCION DI 
ABOGADO DI ARUBA BIRDLIFE CONSERVATION 


Riba insistencia di prensa Prome 
Minister Evelyn Wever-Croes a 
declara cu e mes ta sumamente 
sorprendi cu su colega minister a 
cuminsa un caso contra su mesun 
gobierno y pues su mes. “Mi no 
ta compronde e strategia di e 
abogado cu a propone esaki, cu 
ta algo huridicamente incorecto. 
Mi a pidi colega minister Ursell 
Arends pa un splicacion kiko a 
bai fout aki, y mi ta pendiente 
di esaki. E ta un eror grave 
y esnan responsabel mester 
carga nan responsabilidad. 
Pasobra e accion aki por causa 
daño na e credibilidad di henter 
nos gobierno, siendo cu demas 
ministernan no tin arte ni parte 
den esaki. Nos ta un gobierno 
serio, mi a lidera nos gobierno 
durante e peor pandemia cu nos 
pais a pasa aden, y na forma 
responsabel y exitoso. Locual a pasa diabierna cu e caso 
entama pa Aruba Birdlife Conservation, ta atacha e imagen 
di gobierno y esey mi no ta acepta. Minister Ursell Arends ta 
trahando pa coregi e eror y e mes lo duna mas splicacion di kiko 
a bai fout. Pues no ta trata aki di problema entre un minister y e 
resto di su gobierno; ta simplemente un eror”, segun e prome 
mandatario di nos pais. 


"a 


Pa loke ta trata e caso mes di Embassy Suites, prome 
minister a indica cu Embassy Hotel ta un proyecto di varios 
gobernacionnan, y cu e mes a yega y haya e proyecto cla. 
Ta un hotel cu ta duna empleo na hopi mama y tata di famia 
local. Nan a hasi un peticion pa por drecha e beach, y nan 
a haya promesanan di ministernan anterior. DIP a otorga e 
‘aanlegvergunning’ pa nan drecha e beach completamente 
den cuadro di ley y teniendo na cuenta e consehonan di 


bi 

demas e y hasta a inclui e recomendacionnan 
di Directie Natuur en Milieu (DNM) como condicion den e 
aanlegvergunning. 


Segun minister Arends y DNM a resulta despues, cu e hotel 
lo a viola e vergunning otorga. A base di rapport di DNM ta 
evaluando si esaki ta e caso of no y ki paso mester tuma al 
respecto. 


Prome Minister ta reitera cu desaroyo economico ta importante 
pa nos pais por recupera y den esaki mester busca un balance 
entre desaroyo y naturalesa. Gobierno di Aruba ta aprecia 
e interes di inversionistanan local y stranhero. Aruba tin un 
sistema legal hopi solido y pues permiso y condicionnan 
mester wordo cumpli cune. Den e caso aki no ta diferente. 
E departamentonan di gobierno ta hasiendo nan maximo 
esfuerso pa resolve e situacion mas pronto cu ta posibel. 


Dialuna 26 Juni 2023 


Prome Minister Evelyn Wever-Croes: 


PROME MINISTER A DISFRUTA DI UN BUNITA 
PRESENTACION DI LEERORKEST Y MUCHANAN 
DI PRINSES AMALIA sicario 


Prome Minister Minister Evelyn Wever-Croes dialuna mainta, 
a bishita Prinses Amalia Basisschool na unda cu tawata tin 
un presentacion di Leerorkest. Leerorkest ta un proyecto cu 
a cuminsa algun afia pasa pa purba trece e conocemento di 
musica den alumnonan di scolnan, tanto den conocemento di 
canto pero tambe den instrumentonan di musica. 

Prome Minister a disfruta di un bunita presentacion duna na 
mayornan di nos muchanan di Prinses Amalia Basisschool. 
Prome Minsiter ta felicita Leerokest cu e exito di e proyecto 
aki y pa e presentacionnan tumando luga na diferente scol na 
Aruba. 

“Por a nota cu mayornan ta hopi impresiona y contento pa 
mira con nan yiunan ta desaroyando riba e area di musica 
y instrumentonan cu usualmente nos no ta expone nos 
muchanan na dje. Pabien na Leerorkest y na juffrouw Roelin 
Hofman y tur e ekipo di Prinses Amalia Basisschool. Esaki ta 
algo cu ta tuma hopi tempo y hopi pasenshi”, Prome Minister 
a expresa. 


Prome Minister a remarca cu compara cu afia pasa, el a nota 
un diferencia y progreso hopi grandi siendo cu afia pasa e 
muchanan a duna un bunita presentacion, e afia aki a bay mas 
riba un nivel di profesionalismo. “Pabien cu e bunita proyecto. 
Un proyecto cu tin hopi reto, pero ta trahando riba solucionnan 
pa asina e proyecto continua”, Prome Minsiter a enfatisa. 


int 

Prome Minister Evelyn Wever-Croes: 


A FIRMA PROTOCOL PA INDEPENDISACION DI 
RAAD VAN ADVIES 


“Independisacion di nos colegionan halto ta necesario pa asina por duna 
conseho y veredictonan obhetivo cu lo yuda democracia di nos pais” 


i. Se 2 


Fortificacion di Estado di Derecho ta hopi importante pa un 
pais. Y como pais, Aruba tin algun colegio halto di estado 
cu ta esunnan cu ta garantisa democracio di nos pais. Tur 
gobernacion mester tin nan colegionan halto di estado ekipa 
cu tur herment necesario pa haci e trabou cu nan mester 
haci. Organo Consultativo, Raad van Advies (RvA) ta un di 
e colegionan halto di estado. Y awo e ta wordo independisa. 
Raad van Advies ta e organo cu ta duna conseho na Gobierno 
y Parlamento riba tur ley cu mester pasa den Parlamento. 
Tanto Gobierno como Parlamento semper mester di conseho 
of veredicto di un Raad van Advies independiente. 


Prome Minister Evelyn Wever-Croes a remarca cu desde el a 
drenta gobernacion, el a cuminsa cu e proceso di independisa 
Raad van Advies, Algemene Rekenkamer y di Parlamento. 
Independisacion di nos colegionan halto ta necesario pa asina 
nan no depende di Gobierno y por duna conseho y veredictonan 
obhetivo cu lo yuda democracia di nos pais. 


E leynan necesario pa haci Raad van Advies independiente a 
wordo pasa caba y dialuna mainta un protocol a wordo firma 
entre Raad van Advies, Directie Financién, Departamento di 
Recurso Humano y Gobierno pa independisacion di Raad van 
Advies y con pa duna contenido na esaki. Raad van Advies por 
busca e personal cu e tin mester cu ta cualifica y e proceso aki 
no mester pasa via Gobierno mas. Tambe Raad van Advies 
mes lo maneha e presupuesto cu e ta haya anualmente den e 
presupuesto di Gobierno di Aruba cu ta pasa Parlamento. 


“Mi ta felicita Raad van Advies cu e paso grandi aki pasobra 
awo realmente nan por considera nan mes independiente di 
Gobierno di Aruba. Danki na Directie Financién y Departamento 
di Recurso Humano cu a yuda den e proceso aki”, Prome 
Minister a indica. 

Desde cu Prome Minister a drenta den Gobierno, el a institui 
e comision ‘Commisssie Versterking Democratisch Bestel. E 
comision aki a haci trabounan hopi grandi pa asina awe por 


independisa Raad van Advies. Tambe nan a haci e trabou 
preparatorio caba pa Ombudsman. Esaki tambe ta un proceso 
y ehecucion independiente di Gobierno di Aruba. 


Siguientemente, Prome Minister a remarca, lo sigui traha 
riba independisacion di Parlamento y di Controlaria General 
(Algemene Rekenkamer, ARA) pa asina nan no depende riba 
e maneho di Gobierno den entre otro busca nan personal y 
e maneho di e fondonan cu nan ta haya anualmente den e 
presupuesto di Gobierno. 


“Esakinan ta pasonan grandi y esfuersonan ta wordo haci pa den 
e periodo di gobernacion aki ainda, tur Colegio Halto di Estado 
keda independisa pa garantisa democracia. Ora cu Gabinete 
Wever-Croes a cuminsa goberna, Controlaria General no 
tawata tin miembronan suficiente pa saca raport. Esaki tawata 
un forma cu e Gobierno anterior tawata uza pa pueblo no haya 
sa e berdad. Y asina, door di no nombra miembronan nobo, 
e raport Bo Aruba, cu e tempo ey tawata cla pa saca, a keda 
scondi pa pueblo. E raport Bo Aruba a mustra cuanto biyonnan 
di florin e Gobierno Eman | y Il a malgasta den proyectonan di 
infrastructura 


Una bes cu nos a drenta Gobieno, nos a nombra miembronan 
nobo y e raportnan ta saliendo. Esey ta nos compromiso cu 
e pueblo di Aruba,” Prome Minister Evelyn Wever-Croes a 
enfatisa. 


Pabien Raad van Advies! 


Dialuna 26 Juni 2023 


Ursel Arends 


MINISTER 


Durante transcurso di e ultimo simannan, algun desaroyo 
a tuma luga relaciona cu un aanlegvergunning pa crea un 
beach dilanti Embassy Suites. Dia 16 di juni 2023, Natura 
Development N.V. a haya un aanlegvergunning pa crea un 
beach, bou di varios condicion. Un di e condicionnan ta cu no 
por kita of haci daño na naturalesa sin ontheffing di Minister 
di Naturalesa. Esaki tambe ta un prohibicion regla den nos 
Natuurbeschermingsverordening. 


“Lastimamente, a cuminsa kita un tipo di mata protegi na e sitio 
en cuestion. Esaki sin un ontheffing di mi ministerio manera 
exigi pa ley y poni como condicion den e aanlegvergunning”, 
Minister Arends ta declara. Natura Development N.V. ta di 
opinion cu nan no mester di un ontheffing y cuminsa cu e 
trabaonan. Motibo pa cual Gobierno mester a actua lihe pa 
preveni mas daño na naturalesa. Pa para e actividadnan, a 
opta pa un ordemaatregel. A resulta cu fundacion ABC tawata 
preparando un paso similar. Den comunicacion rapido cu e 
abogado di ABC, un peticion pa un ordemaatregel a sali cu a 
logra su meta di proteha naturalesa e.o. mustrando cu Minister 
di Naturalesa no a duna un ontheffing. 


ETA = ur, DEN _E 
Den esaki obhetivo di Minister di Naturalesa ta pa atende e 
desaroyador cu e mester para e actividadnan y sigui e proceso 
indica. E peticion pa e ordemaatregel ta contene un ekibocacion 
cu a crea e impresion cu un minister ta demanda un ministerio 
di un otro minister. 


E ekibocacion aki no tin mas consecuencia pa e proceso. Mas 
importante ta cumplimento cu ley y condicion, y proteccion di 
Aruba su naturalesa. Esaki hustamente tawata ta e meta di 
e Minister di Naturalesa, cu a actua rapidamente pa preveni 
mas daño na naturalesa. Gobierno lo actua pa preveni cu 
e trabounan pa crea un beach lo continua, en espera di e 
siguiente pasonan legal. 


Minister Arends ta reitira cu pa logra un desaroyo economico 
sostenibel ta rekeri un balansa entre construccion y naturalesa. 
Den nos estado di derecho ley y condicion t'ey pa cumpli 
cun'e y ta conta pa tur. Esaki ta inclui proteccion di naturalesa. 
Gobierno ta evaluando su siguiente pasonan, teniendo na 
cuenta e interes general di pais Aruba y e derecho di tur esnan 
envolvi. 


Dialuna 26 Juni 2023 


Minister Xiomara Maduro ta invita pa sintonisa e programa informativo: 


PAPIAMENTO: HERENCIA CULTURAL DI SCLAVITUD 


Prome parti 
Presenta pa e linguista y traductor sr. Ramon Todd Dandare 


Minister di Cultura Xiomara Maduro ta informa 
cu na vispera di e conmemoracion di 160 afia 
di abolicion di sclavitud den Reino Hulandes, 
Ministerio di Cultura ta presenta un otro programa 
informativo ‘Papiamento: herencia cultural di 
sclavitud’ den cuadro di un serie di programa pa 
informa comunidad riba historia di sclavitud di 
nos Pais. 


E programa ‘Papiamento: herencia cultural di 


sclavitud' ta consisti di dos parti. Den e prome parti 
e linguista y traductor, sr. Ramon Todd Dandaré 
lo comparti informacion tocante con catibonan a 
yega na nos Pais Aruba, lo conta tocante e origen 
di idioma Papiamento, efectonan y resultado di 
colonialismo na Aruba y hopi otro informacion 
importante mas. 


E prome parti di e programa ‘Papiamento: 
herencia cultural di sclavitud’, lo pasa dialuna 
awor dia 26 di juni pa 7'or di anochi na Telearuba 
y diamars dia 27 di juni pa 8'or di anochi na Diario 
tv. Minister Maduro ta extende un invitacion pa 
sintonisa e programa aki cu tin informacion 
importante tocante di nos idioma papiamento y 
sclavitud na Aruba. 


Dialuna 26 Juni 2023 


Diabierna merdia Minister di Turismo y Salud Publico sr. Dangui 
Oduber tabata na ImSan. Aki e mandatario a presencia e bunita 
momento caminda cu dr. Rajnherc a duna e bon noticia na full 
e team di ImSan cu nan a logra haya nan preliminary Gold Seal 
of Approval accreditation di Joint Commission International 
(JCI). 


Durante tur e añanan cu a transcuri ImSan a traha hopi duro 
pa logra e acreditacion di JCI. Un reto cu a cuminsa bou di 
Gabinete Wever-Croes1 caminda hopi inversionnan a tuma 
lugar asina Minister Oduber a trece dilanti. Minister Oduber 
desde principio a sostene ImSan y a percura pa aproba e 
financiamento di nan masterplan. 


MEDICO CU E PRELIMINAR JCI ACCREDITATION 


MINISTER 


E acreditacion di JCI aki lo habri posibilidadnan nobo pa ImSan 
por sigui crece y mehora e calidad di cuido na Aruba y explora 
turismo medico. ImSan lo ta e prome hospital acredita den ful 
e region di Caribe Hulandes. Na mundo tin un total di 1000 
instituto den 70 pais cu tin e acreditacion aki. Dentro di 10 dia 
despues di 23 juni Aruba tambe lo ta formando parti di e grupo 
aki. 


Aruba sigur ta orguyoso di e logro aki, Minister Oduber ta 
manda felisitacion na e management, e staff y ful e personal pa 
e excelente trabou di cuido y servicio cu a haci e acreditacion 
aki posibel. 

Minister Dangui Oduber lo sigui duna tur cooperacion na 
ImSan y tambe Hospital HOH pa asina percura pa mehoracion 
di cuido, calidad y servicio. 


Dialuna 26 Juni 2023 


Minister Dangui Oduber: 


SIMAN PASA TABATA UN SIMAN EXITOSO PA 
MINISTERIO DI TURISMO Y SALUD PUBLICO 


Manera ta custumber Minister di Turismo y Salud Publico sr. 
Dangui Oduber ta recapitula riba e cosnan mas importante 
cu e sosode den e siman anterior den su Ministerio. Sigur un 
siman hopi productivo y exitoso. 
LU TAN ERO 
AN si } 


Dialuna siman pasa a habri cu un anuncio di e acuerdo entre 
TPEF, DOW y Serlimar. Un proyecto caminda TPEF ta bay 
haci e compras di 100 bari cu lo bay wordo aloca na nos costa 
for di Arashi Beach te cu Baby Beach. DOW ta keda encarga 
pa supervisa e trabounan cu e 10 ploegnan di TPEF ta haci. 
Tambe nan lo coordina cu Serlimar unda e barinan ta bay keda 
aloca na nos costa. Serlimar ta keda encarga pa zorg pa e 
barinan di sushi. 


Durante e siman Minister Oduber tabata tin reunionnan cu 
diferente stakeholders den cuido medico. Den e reunionnan 
aki e mandatario a comparti su visionnan cu e tin pa cu e 
añanan vinidero. 

Parti di e vision di Ministerio di Salud Publico ta cu lo kier 
digitalisa henter e cuido medico na Aruba. Esaki ta nifica cu 
den futuro tur cita lo mester wordo haci haciendo uzo di un 
aplicacion. Den e vision kier expande e uzo di e Aruba Health 


App caminda riba e plataforma aki por ricibi resultadonan di 
test, haci cita medico, haya “verwijsbrief” y busca remedinan 
na botica tur esaki via e App. 


Minister Oduber a trece e vision aki na e stakeholders den 
cuido medico pa asina haya nan pensamento y tambe comparti 
tur e informacion di e vision aki. Segun Minister Oduber ta hopi 
importante pa nan wordo poni na altura di e siguiente fase di e 
proyecto y involucranan den e proceso. 

Diaranson tabata tin un bon encuentro cu Aruba Vacation 
Rentals Association. Gobierno ta den e proceso pa introduci 
un sistema di permiso pa tur doño di vacation rentals, algo cu 
nunca antes a sosode segun e mandatario. 


Pa e motibo aki e reunion aki ta importante como cu e ta duna 
e oportunidad na VRPA pa por a duna nan input. E idea ta 
pa yega na un maneho cu ta practico pa un y tur. Pa crea y 
mantene e igualdad den e condicionnan pa por opera como 
negoshi aki na Aruba y crea e level playing field cu tin mester. 
Tambe pa gobierno haya su fair share. 


E tabata un siman hopi exitoso, semper ta importante pa por 
comparti cu pueblo tur e desaroyonan cu tin den Ministerio di 
Turismo y Salud Publico, e mandatario a termina bisando. 


REUNION Y DIALOGO CU CAMARA 


Dialuna 26 Juni 2023 


Geoffrey Wever 


MINISTER 


Minister di Asuntonan Economico, Geoffrey Wever, a topa cu 
Camara di Comercio di Aruba pa discuti topiconan economico 
importante. E reunion a cubri topiconan manera e.o. Vacation 
Home Rentals (VRH), e cobramento di BBO na frontera, 
y e resultadonan di e Mision Comercial recientemente pa 
Colombia. 


Un di e punto primordial di e reunion tabata relaciona cu e 
follow-up di e Mision Comercial pa Colombia. Minister Wever ta 
sigui e dialogo cu Camara di Comercio tocante e resultadonan 
di e mision, enfocando riba areanan potencial pa desaroyo. 


E mision comercial tabata enfoca riba fortifica conexionnan y 
explora oportunidadnan comercial entre Aruba y Colombia. E 
meta di Minister Wever ta pa capitalisa riba e mision comercial 
cual ta considera uno exitoso. 


DI COMERCIO 


E 


E discucion tambe a trata Vacation Home Rentals (VHR), un 
sector importante den industria di Aruba. Minister Wever a pidi 
Camara di Comercio su punto di bista tocante desafionan y 
oportunidadnan di crecemento sostenibel y regulacion den e 
area aki. 


Durante e reunion Camara di Comercio a dialoga tambe cu 
Minister Wever riba e cammbionan cu Camera di Comercio 
y gremionan ta desea di wak.na e ley di BBO na frontera. 
Ta importante pa mantene dialogo cu comercio, y tene nan 
punto di bista den consideracion, pa asina tambe considera e 
efectonan indirecto indesea. 


Minister Wever a expresa su gratitud na Camara di Comercio 
pa nan aporte continuo y a enfatisa e compromiso di gobierno 
di Aruba pa esfuersonan colaborativo cu sector priva. 


Dialuna 26 Juni 2023 


Minister Geoffrey Wever: 


AGRICULTURA SOSTENIBEL PA MAS 
SEGURIDAD ALIMENTICIO PARTI DI E MODELO 
ECONOMICO NOBO 


Aruba ta promove agricultura sostenibel cu un Memorandum 
di Entendimento (MoU) pa sistema di green house cu ta 
energeticamente eficiente y cu uzo modera di awa. Esaki 
recientemente a ser acorda door di ministerio di Asuntonan 
Economico, Comunicacion y Desaroyo Sostenibel (EZCDO), 
conhuntamente cu ministerio di Transporte, Integridad, 
Naturalesa, y Asuntonan di Adulto Mayor (TINO), hunto cu 
Omega Engineering Curacao. 


Aruba ta tumando paso pa un modelo economico mas sostenibel 
y inclusivo. Cu firma di e MoU aki entre land Aruba y Omega 
Engineering, tin como meta pa duna sosten na empresarionan 
local cu desaroyo di sistemanan di green house altamente 
eficiente den uzo di coriente y awa pa cultivo di fruta y berdura 
na un escala comercial cu antes no lo tabata posibel na Aruba. 


Omega Engineering ta suministra e sistema di green house, 
solucion di friamento y tecnologianan corespondiente. Cu 


e cooperacion mester por stimula innovacion sostenibel, 
diversificacion economico y inclusion di (mas) participante den 
e industria, mientras ta fortifica e sector di agricultura na Aruba. 


E acuerdo ta stipula cu e ministerionan lo trata na minimalisa 
mas tanto posibel e obstaculonan pa empresarionan local cu 
ta desea implementa sistema di green house manera esunnan 
cu Omega ta provee, pa asegura implementacion rapido. 
Sinembargo, ministerionan tambe lo apoya tecnologianan 
similar di otro empresanan ("third party") cu similarmente por/ 
ta contribui na Aruba su ambicionnan di agricultura sostenibel, 
pues na ningun momento no ta otorga exclusividad na Omega 
Engineering. 


Minister Geoffrey Wever ta nota cu e firma di e MoU aki ta 
forma parti di plan accion nacional di Aruba pa cambia su 
modelo economico pa uno mas sostenibel y inclusivo, mientras 
promove mas seguridad alimenticio riba nos isla. 


Dialuna 26 Juni 2023 


MINISTER 


y 
à e fa 

Recientemente, Minister Endy Croes a reuni cu dr. Ricardo 
Elio Vargas — Oduardo y dr. Edmundo Josiah di CEMEDAR. 
CEMEDAR ta specialisa den medicina deportivo, ta prepara pa 
e atletanan pa nan ta den bon condicion, ta brinda evaluacion 
y terapia. Minister Endy Croes a indica cu ta importante pa tin 
e sosten di CEMEDAR pa nos atletanan, pa nan ta den e miho 
condicion momento cu nan ta sali cu seleccion di Aruba. Durante 
e reunion CEMEDAR a trece diferente data dilanti cuanto 
atleta nan ta trata durante henter aña den tur e disciplinanan y 
atletanan cu ta wordo prepara pa nan federacion cu ta competi 
riba plataforma internacional. 


CEMEDAR a expresa e necesidad, door cu nan ta creciendo 
hopi y nan ta sinti cu e crecemento aki a laga nan man hopi 
yen, un proposicion pa trece un doctor mas y un nutricionista 
riba un nivel hopi halto. Entrenamento, preparacion fisico ta 
bay man den man cu un bon nutricion y siña nos atletanan 
con pa come ora di prepara. Minister di Deporte ta bay explora 
e posibilidadnan pa reforsa CEMEDAR den futuro y asina 


MINISTER ENDY CROES A REUNI CU CENTRO 
MEDICO DEPORTIVO ARUBA (CEMEDAR) 


garantisa un bon preparacion pa nos atletanan cu ta representa 
Aruba den exterior. Concluyendo, Minister Endy Croes a indica 
cu e tabata un bon reunion y lo keda den contacto estrecho cu 
CEMEDAR. Den luna di augustus proximo lo bin cu contestanan 
concreto con Ministerio di Deporte por yuda den nan peticion. 


Dialuna 26 Juni 2023 


MINISTER ENDY CROES A RICIBI BISHITA DI 
SR. EGMOND MOLINA CU TA PREPARANDO PA 
UN OTRO GUINNESS WORLD RECORD 


Siman pasa, Minister Endy Croes a reuni cu 
Sr. Egmond Molina. Sr. Molina ta un personahe 
hopi conoci den deporte di entre otro, combate, 
cross fit y gym. Den e ultimo añanan Sr. 
Egmond Molina a kibra varios record mundial pa 
asina pone su nomber y Aruba su nomber den 
Guinness World Records Book. Recientemente, 
Sr. Molina a logra su di tres record mundial e 
biaha aki door di trek e bus cu su djente pa e 
distancia mas largo cu tabata existi y e peso di 
11 ton. Sr. Molina su proximo hazaña ta trek e 
bus cu un dede. 


Durante e reunion Sr. Egmond Molina a comparti 
cu Minister Endy Croes e ultimo desaroyonan 
di su preparacion y plan. Minister Endy Croes a indica cu e 
plannan aki no ta bay sin un costo y pa wordo reconoci den e 
Guinness World Records Book ta un fase. Minister Endy Croes 
a priminti di duna un sosten pa asina Sr. Egmond Molina por 


logra su hazañanan y pone Aruba su nomber un bes mas riba 
mapa mundial. Mas cu claro nos lo percura pa brinda pueblo e 
informacionnan necesario momento cu esakinan tuma luga. Pa 
finalisa Minister Endy Croes a indica cu e tabata bon reunion y 
nos ta sostene ideanan pro activo asina pa pais Aruba. 


MINISTER ENDY CROES A SALI PA CANADA Y 
FLORIDA RIBA BIAHE DI TRABOU PA FIRMA 5 
MOU CU DIFERENTE COLLEGE Y UNIVERSIDAD 


Diadomingo atardi, Minister di Enseñansa y Deporte Endy 
Croes hunto cu Sra. Viola Heutger di Universidad di Aruba 
a sali pa un biahe di trabou na Toronto, Canada. E meta 
di e biahe aki ta pa firma MoU cu dos (2) college y un (1) 
universidad na Canada, cual ta Centennial College, Sheridan 
College y Ontario Tech University. Diaranson binidero, Minister 
Endy Croes lo reuni cu council general di Hulanda cu ta situa 
na Toronto, Sr. Harman Idema pa dialoga riba diferente topico. 
Despues Minister Endy Croes ta biaha na Tampa, Florida na 
Merca, unda lo firma dos MoU mas cu University of South 
Florida y Florida Institute of Technology. 


Durante siman e mandatario di Enseñansa lo duna mas 
informacion di e biahe di trabou aki y di e acuerdo cu a haci cu 
e scolnan menciona. Minister Endy Croes ta gradici Minister 
Plenipotenciario na Washington, Sra. Joselin Croes pa haci 
un tremendo trabou y habri porta pa firma e acuerdonan aki. 
Minister Endy Croes ta expresa di ta hopi contento pa mira 
resultado di e acuerdo aki entre Aruba y cinco (5) diferente 
scol grandi di Canada y Florida, cu lo brinda nos studiantenan 
di Aruba oportunidad di bay studia na un di e scolnan aki cu un 
miho tarifa. 


Dialuna 26 Juni 2023 


Minister Endy Croes: 


CONSEHO DI MINISTER A RICIBI PRESENTACION 
DI XAVIER UNIVERSITY SCHOOL OF MEDICINE 


ARTI 
LES ARS 


i M — Tambe, a presente e proyecto na unda cu studiantenan local por 
Siman pasa, Conseho di Minister a ricibi bishita di directiva asisti na e universidad y por bin na remarca pa beca. Minister 
di Xavier University School of Medicine. Directiva di Xavier Endy Croes a enfatisa cu e ta un poyecto hopi interesante y 
University a elabora riba e inversionnan haci te cu awor y e bunita unda cu ta brinda nos studiantenan di Aruba oportunidad 
plannan pa inversion den futuro. pa continua cu nan estudio na Aruba. 


Dialuna 26 Juni 2023 


MINISTER ENDY CROES A ATENDE PRESENTACION 
DI LEERORKEST DI E ALUMNONAN DI COLEGIO 
LAURA WERNET PASKEL 


Diabierna mainta, Minister di Enseñansa y Deporte 
Endy Croes a atende presentacion di leerorkest 
2022-2023 di scol basico Colegio Laura Wernet 


Paskel na Santa Cruz. Un bunita presentacion di e W 


muchanan di aña 2 te cu 6. 


A traves di les online di e proyecto di Leerorkest 


Aruba, e muchanan di aña 2 a haya les di formacion | 


general di musica, unda nan a siña e.o. diferente 


cantica. Pa loke ta trata e alumnonan di aña 3 te cu 


6 a haya les di instrumento. 


Pues, diabierna, dia 23 di juni, den presencia di 
docente y mayornan e muchanan a duna un bunita 
presentacion pa culmina Leerorkest Aruba di aña 
escolar 2022-2023. Minister Endy Croes a felicita e 
alumnonan di Colegio Laura Wernet Paskel pa nan 
bunita presentacion y cabesante di scol Juffrouw 
Bernadetta “Eta” Geerman-Figaroa y henter e ekipo 
di Colegio Laura Wernet Paskel cu a contribui den 
e gran evento musical aki. Alabes, Minister Endy 
Croes ta aplaudi e ekipo di Leerorkest Aruba cu a 
haci e proyecto aki posibel. 


INTATILI® 


het ia I 
y í 


Dialuna 26 Juni 2023 


MINISTER ENDY CROES A FIRMA MOU CU 
CENTENNIAL COLLEGE NA CANADA 


E descuento cu e studiantenan lo ricibi riba nan “tuition fee” a subi awo pa $3000 


Dialuna mainta, Minister Endy Croes hunto cu rector 
di Universidad di Aruba Sra. Viola Heutger y Minister 
Plenipontenciario na Washington Sra. Joselin Croes a bishita 
Centennial College na Toronto, Canada. Durante e biahe di 
trabou aki, a firma un tremendo Memoramdum of Understanding 
(MoU) cu ta beneficia nos studiantenan di Aruba. 


Minister Endy Croes a expresa di ta hopi agradecido di 
por a firma e MoU cu Centennial College. E MoU ta brinda 
oportunidad na studiantenan di Aruba pa por cuminsa un carera 
nobo. Banda di esaki, e studiantenan lo ricibi e descuento riba 
nan “tuition fee” el a subi di $2000 pa $3000. Esaki sigur ta un 
cifra significante. E mandatardio a agrega di ta sinti e alegria di 
banda di Centennial College, e mes un alegria cu nos ta sinti pa 
crea plataforma y oportunidadnan nobo pa nos studiantenan 
pa continua nan estudio na Canada y ora nan finalisa nan por 
bin Aruba y contribui den e desaroyo di nos pais. 


Pa finalisa, Minister Endy Croes a indica di ta contento di por 
brinda nos studiantenan e oportunidad di haya un otro sistema 
di ensefiansa den comparacion cu ensefiansa di Hulanda. 
Minister Endy Croes a gradici Minister Plenipotenciario na 
Washington, Sra. Joselin Croes pa e gran labor pa haci esaki 


posibel. Tambe, Minister Endy Croes ta gradici Sra. Charmaine 
Hack, vice presidente Strategic Enrolment Management. Hunto 
nos ta logra. Pabien Aruba. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


